Eleonora av Anhalt-Zerbst

Eleonore av Anhalt-Zerbst (født 10. november 1608, død november 1681) var en tysk prinsesse som var hertuginne av Slesvig-Holsten-Sønderborg-Nordborg fra 1632 til 1658. 

Hun var datter av fyrst Rudolf av Anhalt-Zerbst (1576–1621) i hans første ekteskap med Dorothea Hedvig av Braunschweig-Wolfenbüttel (1587–1609). 15. februar 1632 giftet hun seg i Nordborg på Als med hertug Frederik av Nordborg. Fra 1630 var enkemann etter sitt første ekteskap med Juliane av Sachsen-Lauenburg.

Forgjeldet fyrstendømme 
Det lille hertugelige hoff i Nordborg kunne ikke bære utgiftene til å holde hoff, og hertugen kom i dyp gjeld. Det ble født fem barn i ekteskapet som pga. de økonomiske omstendigheter søkte deres karriere i utlandet. 

Hertugen døde i 1658, og Elonoras stesønn Hans Bugislav arvet det forgjeldete hertugdømme. Som hoffmester overtok enkehertuginnen Eleonora etter sønnen Rudolf Frederik, Christoph Gensch von Breitenau. I 1669 gikk Hans Bugislav fallitt og Nordborg ble underlagt kronen. 

Eleonora overlevde sin mann med 23 år og døde i november 1681 på sitt enkesete Østerholm på Als. Hun ble bisatt i Egen kirke ved siden av sin gemal den 15. desember samme år. I 1812 ble det hertugelige gravkapell i Egen nedlagt og kistene flyttet til Nordborg.

Referanser 

Adelige tyskere